NaiveNeuron/SloPal huggingface dataset:
Sloboda, Radovan, poslanec NR SR (2020-06-04):
Ďakujem za slovo, pán predsedajúci. Vážení, vážené pani poslankyne, páni poslanci, pán minister, vážení prítomní, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov Národnej rady Slovenskej republiky o výsledku prerokovania vládneho návrhu zákona. Národná rada Slovenskej republiky uznesením z 3. júna 2020 č. 151 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o vládnom návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 42 zo 4. júna 2020 a Výbor Národnej rady Slovenskej republiky pre vzdelávanie, vedu, mládež a šport v uznesení č. 21 zo 4. júna 2020 zhodne odporúčajú vládny návrh zákona schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť. Predmetná spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport zo 4. júna 2020, uznesením č. 22. Týmto uznesením ma výbor poveril, aby som na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pán predsedajúci, skončil som, otvorte, prosím, rozpravu.
Grendel, Gábor, poslanec NR SR (2023-12-14):
Ďakujem za slovo. Pán poslanec Dvořák, pôvodne som chcel vysvetliť, prečo je dôležité mať na čele Úradu pre dohľad nad zdravotnou starostlivosťou nezávislého predsedu, na príklade zakladajúceho člena SMER-u Richarda Demoviča, ktorý odobril ten 400-miliónový, nazvime to, účtovný trik pri zlúčení poisťovní Apollo a Dôvera, na tomto príklade som to chcel vysvetliť, ale vy ste to dali na pána a ja to úprimne oceňujem. Tento návrh zákona, samozrejme, absolútne nespĺňa zákonné podmienky na skrátené legislatívne konanie, a ak niekto to v tejto sále vie, tak je to minister spravodlivosti Boris Susko. Zákon o rokovacom poriadku je v tomto úplne jasný. Museli by hroziť hospodárske škody na strane štátu alebo by musela byť ohrozená bezpečnosť, alebo by museli byť ohrozené ľudské práva. A ani jeden, samozrejme, ani jedna podmienka tu splnená nie je. Rozkaz však znel jasne, podľa koaličnej zmluvy má začiatkom roka vzniknúť nové ministerstvo, tak si túto špinavú robotu zobral minister spravodlivosti na seba, hoci je to teda v príkrom rozpore s tým, čo tu tri a pol roka hovoril ako opozičný poslanec a člen ústavnoprávneho výboru v minulom volebnom období. Ale toto je len rozcvička. Naozajstnú špinavú robotu ešte predvedie na tejto schôdzi pán minister spravodlivosti pri zrušení špeciálnej prokuratúry, kde takisto nie sú splnené podmienky na skrátené legislatívne konanie, a ak náhodou bude argumentovať nejakými rozhodnutiami Ústavného súdu o porušovaní ľudských práv, tak mu budem citovať rozhodnutia Ústavného súdu o porušovaní ľudských práv zo strany Generálnej prokuratúry, a som zvedavý, či potom navrhne aj zrušenie Generálnej prokuratúry v skrátenom legislatívnom konaní. (Potlesk.)
Beblavý, Miroslav, poslanec NR SR (2011-02-10):
Ďakujem pekne. Milý Juraj, musím povedať, že tvoje názory ekonomické, myslím si, dosť zdieľam, a preto som prekvapený, že sa rozídeme, a to z dvoch dôvodov. Prvý dôvod je, že ja si takisto pamätám deväťdesiate roky ako ty, postoje, pozície, keď som ako slovenský študent chodil na zájazdy do zahraničia rôzne, lacné, teda treba povedať, ako študent. Ale to, že s nami napr., keď to boli zájazdy organizované vysokou školou, išiel niekto odborníkov, napr. na danú krajinu a tam nám ten odborník vysvetlil, dokonca vo väzbe na Slovensko, tú situáciu, mi bolo jednak oveľa lacnejšie a oveľa užitočnejšie, ako keby som mal niekde na mieste platiť miestneho sprievodcu. A určite by som tak nemal pozitívne spomienky na krajinu, kde by ho nejakí muži, ešte teda nie muži ani štátni, ale nejaké miestne polície zatýkali a odvádzali na miestnu stanicu. Takže ja osobne to, čo nechcem, aby robili mne, nechcel by som tu robiť iným zahraničným turistom. A druhá vec, čo chcem povedať, je, že tiež sa mi nepáči zavádzať do obecnej polície teraz tento typ právomoci, lebo priznám sa, že keď už chceme, aby toto robili, zdá sa mi v našom, minimálne v hlavnom meste, v ktorom žijem, oveľa viac vážnejších problémov, kde by som im takúto právomoc radšej dával ako pri riešení problému, ktorý prinajlepšom považujem za marginálny. Ďakujem.
Baláž, Radovan, poslanec NR SR (2017-10-10):
Ďakujem za slovo. Vážený pán predsedajúci, kolegyne, kolegovia, dovoľte mi, prosím, ako určenému spravodajcovi z výboru predniesť spoločnú správu výborov Národnej rady o prerokovaní vládneho návrhu zákona o používaní elektronickej registračnej pokladnice. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada uznesením č. 761 z 5. septembra 2017 pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K tomuto vládnemu návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet, ústavnoprávny výbor a výbor pre hospodárske záležitosti. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 9 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 217 z 9. októbra 2017. Týmto uznesením výbor ma zároveň poveril ako spoločného spravodajcu, aby som na schôdzi Národnej rady pri prerokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Prosím, otvorte rozpravu.
Schlosár, Rastislav, poslanec NR SR (2022-11-10):
Doplňujúca otázka smeruje k tomu, čo ste teda zatiaľ neodpovedali, a teda ten celkový odhadovaný počet, či máte nejaký odhad. Vieme, koľko bolo zadržaných, ale aký je odhadovaný počet nelegálnych migrantov, ktorí za toto obdobie vstúpili na územie Slovenskej republiky?
Bittó Cigániková, Jana, poslankyňa NR SR (2022-12-06):
Ďakujem pekne. Len pripomínam, že reagujem na to, že minister financií nám oznámil, že v prípade, že by prešiel pozmeňujúci návrh kolegu Viskupiča, ktorý hovorí o tom, že teda tá zľava na DPH, teda to zníženie DPH na 10 % by bolo dlhšie ako tri mesiace, tak v tom prípade teda by to nemohlo OĽANO podporiť, lebo to nie je z čoho zafinancovať. Tak ma to tak fascinuje, keď si uvedomím, že ten stabilizačný príspevok napríklad jak bolo ľahké zafinancovať, lebo to napadlo ministra financií, to išlo hneď. Všetky atómovky idú hneď. Stabilizačný príspevok nás stojí 200 mil. len zdravotníctvo, ďalších 100 mil. sociálne služby a nerieši vôbec reálny problém zdravotníctva, to je nábor nových zdravotníkov. Nebolo to ani požiadavkou Lekárskeho odborového zväzu. Vzniklo to tak, že Igora o druhej ráno zas niečo napadlo, tak to šplechol a teraz, keďže nechce byť za blbca, tak to nemôže stiahnuť, ale na to peniaze sú. Síce to nič nerieši, síce to veľa stojí, a na to peniaze sú. Ale na to, aby sme pomohli gastru, ktorému táto vláda blokovala, aby mohli fungovať, aby boli otvorení, ktorá zničila množstvo týchto prevádzok. My sme sa miliónkrát dostali do sporu ako SaS pri ich obhajobe, na to peniaze už nie sú. Len na Igorove atómovky. To sa mi asi sníva toto!
A. Belousovová, podpredsedníčka NR SR: (2009-10-29):
Faktické poznámky na vystúpenie pána poslanca Miklósa – pán poslanec Golian. Končím možnosť prihlásiť sa s faktickými poznámkami. Pán poslanec Golian, máte slovo.
Kollár, Boris, predseda NR SR (2022-05-03):
S ďalšou faktickou poznámkou vystúpi pán poslanec Podmanický.
Gröhling, Branislav, poslanec NR SR (2018-05-10):
Pán kolega, 2015 bol naozaj začiatok, z ktorého sme vychádzali, ale ten zákon sa tvoril dva roky predtým a bol tam naozaj obrovský objem financií, takže nevidím dôvod, prečo by sme museli čakať ďalšie tri roky na to, aby sme ho upravovali. Ale k tomu správnemu konaniu ja chcem dať do súvisu dva paragrafy, § 52, vzťah k správnemu poriadku, kde je vyňatie konania a rozhodovania podľa zákona o spôsobnosti správneho poriadku. Podľa tej dôvodovej správy to je kompetencia samosprávnych krajov určovať počet žiakov stredných škôl pre jednotlivé odbory, je vyňatá z pôsobnosti správneho poriadku z dôvodu, že teda je to prenesený výkon. Ale keď to dáte do súvislosti potom s § 29 bodom 6, kde ministerstvo školstva upraví určený počet žiakov 1. ročníka stredných škôl aj z vlastného podnetu, ak sa nedodržia tie záväzné kritériá, je reálne zasahovanie a pre mňa je to, že chcete rozhodovať, ale nechcete niesť tú zodpovednosť, lebo vy rozhodnete, ako to bude, ale ten zriaďovateľ bude niesť tú zodpovednosť. A toto je možno otázka aj na kolegu Bašku zo župy, že či by sa mu páčilo, že ministerstvo na základe nejakých čísel, o ktorých tu stále rozprávame, zasiahne vlastne do toho plánu výkonu, môže zvýšiť alebo znížiť počet jednotlivých odborov. A tak to v podstate bude. Na základe čoho? Na základe verejného záujmu? Alebo na základe akých ustanovení? A možno, ja viem, že bolo vyslovených veľa otázok, ale ak pani ministerka by v záverečnom slove mohla povedať, aký má názor na to správne konanie a že či vôbec sa uvažuje o tom v druhom čítaní, že by sme to vedeli upraviť nejakými pozmeňujúcimi návrhmi. Ďakujem.
P. Paška, predseda NR SR: (2007-10-23):
(Hlasovanie.) 141 prítomných, 91 za, 29 proti, 19 sa zdržalo, 2 nehlasovali. Konštatujem, že tento bod sme odsúhlasili.
J. Rydlo, poslanec: (2006-09-05):
Som za to, čo navrhuje pán poslanec Jarjabek, aby sa jednoducho voľba týchto ľudí zjednodušila. Ak je tu nejaká politická obava, tak tá obava je možno aj oprávnená, ale ide o to, aby inštitúcia mala funkčného generálneho riaditeľa alebo funkčnú generálnu riaditeľku. A je potrebné, aby inštitúcia, ktorá vychádza z tohto parlamentu, ako sú tie mediálne rady, aby bola funkčná, aby nedochádzalo k situáciám, ktoré jednoducho týmto ľuďom znemožňujú poskytovať primerané informácie. Ďakujem.
Chren, Martin, poslanec NR SR (2014-05-13):
Ďakujem veľmi pekne. Milý Martin, „cudzie nechceme, svoje si nedáme“. Pod týmto pláštikom kedysi, pod pláštikom tohto nacionalistického hesla kedysi Vladimír Mečiar porozdával tie najcennejšie podniky na Slovensku tým najväčším tunelárom. A dnes týmto zákonom sa toto obdobie na Slovensku vracia. Ty zastupuješ hnutie, ktoré má v názve Obyčajní ľudia. A používaš tiež pekné vlastenecké slová, ako ochrániť pôdu. Ale mal by si férovo aj vystúpiť a povedať, že ochrániť pôdu znamená – práve zhruba dvom miliónom obyčajných ľudí – ochudobniť ich a ožobráčiť ich o hodnotu pôdy, ktorú majú vo svojom vlastníctve. Tento zákon povedie k tomu, tak ako je predložený, že práve tí obyčajní ľudia, ktorých by si tu mal zastupovať, ktorí sú nútení takmer za facku, za nula celá nič prenajímať pôdohospodársku pôdu, ktorú vlastnia, už za ňu dostanú oveľa menej, pretože tí, ktorí si ju od nich prenajímajú, budú vedieť, že im nemusia platiť nič, pretože nebudú mať možnosť nikomu inému ju predať. A ešte aj pri predaji dostanú za ňu oveľa menej, a teda stratia hodnotu a zhruba dva milióny ľudí na Slovensku budú týmto zákonom ožobračených. Obyčajných ľudí. A kto na tomto zákone zarobí? Veľkostatkári a finančné skupiny. Lebo oni majú peniaze na to, aby tú pôdu poskupovali. A vieš, čo spravia? Práve takí tí veľkostatkári, ktorí podnikajú v mnohých chotároch, pôjdu, poskupujú za lacný peniaz od obyčajných ľudí pôdu a komu ju potom predajú ako obchodný podiel vo svojej firme? Kto má peniaze na Slovensku na to, aby ju kúpil? Predajú ju práve tým zahraničným investorom, pred ktorými má tento zákon údajne slovenskú pôdu ochrániť. Čiže výsledkom tohto zákona nebude žiadna ochrana slovenskej pôdy. Výsledkom tohto zákona bude ožobráčenie dvoch miliónov slovenských obyčajných ľudí a zárobok finančných skupín a následne prevod pôdy zahraničným investorom do rúk!
Hrnčiar, Andrej, podpredseda NR SR (2019-09-11):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 49. schôdze Národnej rady Slovenskej republiky podľa schváleného programu prvým čítaním o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 89/2004 Z. z. o spotrebnej dani, dani z minerálneho oleja v znení neskorších predpisov a ktorým sa mení a dopĺňa zákon č. 98/2204 Z. z. o spotrebnej dani z minerálneho oleja v znení neskorších predpisov . Vládny návrh zákona má parlamentnú tlač 1593. Návrh na jeho pridelenie na prerokovanie výborom je v rozhodnutí č. 1695. Prosím ministra financií Slovenskej republiky Ladislava Kamenického, aby vládny návrh zákona uviedol.
Číž, Miroslav, podpredseda NR SR (2015-02-03):
Faktické poznámky: páni poslanci Podmanický, Tomanová, Jasaň. Podmanický, Tomanová, Jasaň a ešte aj pán Muňko, pána Muňka nevidím zatiaľ na tabuli, takže, áno, štyria páni poslanci. Uzatváram možnosť prihlásiť sa s faktickou poznámkou. Slovo má pán poslanec Podmanický.
Blanár, Juraj, podpredseda NR SR (2022-05-06):
Pokračujte.
Číž, Miroslav, podpredseda NR SR (2015-10-21):
Teraz ako posledný riadne písomne prihlásený do rozpravy vystúpi pán poslanec Hlina.
D. Jarjabek, poslanec: (2008-11-27):
Potom hovoríte o rozpočte, ako keby ste nevedeli, že v tom rozpočte skutočne prišlo k jednému obrovskému navýšeniu. Váš minister Mikloš prognózoval 3 mld. 941 mil. pre tento rok. Realita je 5,67. A potom, nehnevajte sa, hovoríte o pánovi ministrovi Chmelovi. Pán minister Chmel bol a je určite veľmi fajn človek, ale on neviedol ministerstvo kultúry, keď bol ministrom a vy to viete presne tak isto, dokonca lepšie ako ja, lebo ste boli vtedy štátnou tajomníčkou toho ministerstva kultúry, kde minister Chmel bol ministrom. Tak, prosím vás, hovorme si veci otvorene. (Potlesk.)
Ráž, Jozef, minister dopravy SR (2024-02-13):
Sa ospravedlňujem, moja neskúsenosť v parlamente, takže prosím o otvorenie rozpravy opäť k tomuto bodu.
Mikloško, Jozef, poslanec NR SR (2014-12-04):
Všetci tu nejako veľmi krátko hovoria, ja som sa ešte ani poriadne nepripravil na to, ale chcem povedať, že nebudem hlasovať za tento zákon. Ja sa pamätám, keď nás eštebáci nahrávali a potom vzápätí to hrubo proti zneužili. Vždycky, keď vyšetrovateľ niečo vyšetroval, naraz povedal stop, tak sme vedeli, že buď mení pásku, alebo sa mení služba. Tie nahrávacie metódy nie sú dobré. Ja sa nezastávam ani pána Procházku, ani Siete, ale v čase, keď sa toto udialo, ste ešte boli priatelia, dokonca klienti. Medzi kolegami sa to nerobí, nezdá sa mi to férové. Potom sa netreba čudovať, že ťažko niekto potom s vami bude hovoriť medzi štyrmi očami, keď nevie, či za klopou nemáte nejakú FBI-nahrávačku. Takisto, keď medzi štyrmi očami sa niečo povie, tak nie je to férové – to nie je výčitka voči vám – keď to niekto vzápätí použije, je niekde v novinách, alebo povie, toto sa tiež nerobí. V diplomacii sa takto robia šifry, ale obidve strany o tom vedia, je to úmysel, a teda to je iná téma. Vy ste tu raz spomenuli aj detektor lži a začali ste s ním, vždy buď pred voľbami, alebo vtedy, keď niekomu tieklo do topánok. Dostali sme všetci knižku, že detektor lži neexistuje. Nikto na ňu nereagoval. Stopäťdesiat knižiek tu jeden pán distribuoval. A myslím si, že voľačo na tom je a teda možno sa k tomu treba aj vrátiť. Chcem povedať, že čo sa zatají dnes, robí sa potichu, tak to zajtra sa bude v titulkoch nachádzať, alebo budú kričať zo striech, aj bez nahrávania. Metódy WikiLeaks nie vždy uznávam, ale to, že dnes sa prakticky nič nekalé nedá zatajiť a skôr-neskôr to dôjde na povrch, to určite platí. A tomu sa teším, že to platí. Ďakujem.
Kažimír, Peter, podpredseda vlády a minister financií SR (2013-03-13):
Aj ja ďakujem. Cieľom právnej úpravy je takisto novela zákona o Štátnej pokladnici. Tu vás musím informovať o iniciatíve vlády, kde na základe aj uznesenia vlády z novembra minulého roku bola prijatá úloha, ktorá sa dnes transponuje do zákona. Ide vlastne o zapojenie vyšších územných celkov do systému Štátnej pokladnice. Čiže cieľom právnej úpravy je naozaj zapojiť do systému Štátnej pokladnice zostávajúcich päť samosprávnych krajov: Bratislavský, Trnavský, Trenčiansky, Žilinský a Prešovský, a to s celým svojím rozpočtom a aj so všetkými svojimi vedenými účtami v komerčných bankách. Návrh novely zákona o Štátnej pokladnici bol prerokovaný so Združením samosprávnych krajov SK8 a samosprávne kraje sa stanú povinným klientom Štátnej pokladnice vrátane rozpočtových a príspevkových organizácií v ich zriaďovateľskej pôsobnosti. Novela zabezpečí rovnaké podmienky pre pristupujúce vyššie územné celky, ako majú v súčasnosti už tri samosprávne kraje, ktoré sú napojené na Štátnu pokladnicu a ktoré sa stali klientmi Štátnej pokladnice dobrovoľne v minulých rokoch. A takisto ešte by som vás chcel upozorniť na jednu zmenu, ktorá vyplýva zase z novely zákona o starobnom dôchodkovom sporení a o finančnom sprostredkovaní a finančnom poradenstve, kde navrhovanou úpravou sa umožňuje dôchodkovým správcovským spoločnostiam využívať činnosť finančným agentov a priznáva sporiteľom používať rovnakú ochranu, aká je priznaná ostatným spotrebiteľom na trhu finančných služieb, a to aj s prihliadnutím na možnosť platenia dobrovoľných príspevkov pre sporiteľov, ktorá je účinná od 1. januára od tohto roku. Toľko informácie z hľadiska dosť rozsiahlej novely, s ktorou prichádzam do Národnej rady, a preto vás, vážení páni poslanci, pani poslankyne, prosím a žiadam, aby ste prerokovali návrh tejto novely zákona. Ďakujem.
Bublavý, Dušan, poslanec NR SR (2015-03-12):
Ďakujem. V rozprave vystúpili dvaja páni poslanci: pán poslanec Gábor Gál a pán poslanec Igor Hraško. Procedurálne návrhy neboli podané. Preto, pán predseda, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2019-06-28):
V súlade s rokovacím poriadkom, požiadal teraz o slovo pán navrhovateľ. Nech sa páči, pán poslanec.
Kuffa, Filip, poslanec NR SR (2020-04-23):
Pán Karahuta, dá sa stotožniť s veľa vecami, ktoré ste v rozprave predniesli. V rozprave ste sa dotkli problematiky, a to tej, že nás ohrozuje sucho a klimatické zmeny, s tým plne súhlasím, ale dovolím si upozorniť, že problematike vodného hospodárstva sa programové vyhlásenie vlády nevenuje dostatočne. V úvode je síce napísané, že je strategickou surovinou a prírodným bohatstvom, ale navrhovaný program tomu nenasvedčuje. Je veľmi stručný a okrem zásobovania obyvateľov malých obcí pitnou vodou nemajú riešenia žiadne číselné vyjadrenie. Rovnako aj zásobovanie pitnou vodou obcí s environmentálnou záťažou, ako je napríklad východné Slovensko, ktoré tu už bolo tiež spomenuté v príspevku predo mnou, je neriešiteľné, lebo v programe je zároveň zrušenie prípravy výstavby vodárenskej nádrže Tichý potok. Ja sa pýtam, jak chcú zabezpečiť pitnú vodu pre veľké mestá na východe, keď v podstate je už dnes vypočítané, že kapacita vody je nepostačujúca pre obyvateľstvo? Celý program vo vodnom hospodárstve by mal byť zameraný na zadržiavanie dažďovej vody, na vytvorenie efektívneho systému jej využitia, ako na zásobovanie obyvateľstva pitnou vodou, tak aj na podporu poľnohospodárskej činnosti. Rušenie výstavby vodných diel v čase, kedy sa každý snaží zachytiť všetku vodu na svojom území a v čase hroziaceho sucha, tak toto by bolo potrebné vypustiť z PVV a niektorí občania rušenie takejto výstavby dokonca považujú za protištátnu činnosť. Ďalej si myslím, že vodohospodárska klimatická funkcia lesov by mala byť nadradená nad záujem ochrany prírody. V chránených územiach by malo byť dlhodobým cieľom ochrany tiež zachovanie zvyšovania retenčnej schopnosti lesov a nie ten obraz lesnej krajiny, apokalyptickej, kde máme rozvrátené vyschnuté smrečiny. Z toho vyplýva, že Slovensko potrebuje práve funkčné zelené lesy, ktoré sú nevyhnutné pre dostatok vody i v extrémne suchých obdobiach a práve aj pre fungovanie poľnohospodárstva.
Zmajkovičová, Renáta, podpredsedníčka NR SR (2013-10-24):
Pán poslanec Uhliarik s reakciou.
Grendel, Gábor, podpredseda NR SR (2023-03-21):
Otváram všeobecnú rozpravu, do ktorej som nedostal písomnú prihlášku. Pýtam sa, či sa chce niekto prihlásiť ústne do rozpravy. Konštatujem, že nie. Vyhlasujem rozpravu za skončenú. Pán navrhovateľ, stanovisko v záverečnom slove, nech sa páči.
Hrnčiar, Andrej, podpredseda NR SR (2018-09-13):
Otázka č. 3, pán poslanec Gábor Grendel sa pýta ministra zahraničných vecí a európskych záležitostí Slovenskej republiky Miroslava Lajčáka: „Vyhostí Slovenská republika ruských diplomatov na základe nových informácií britských úradov, ktoré identifikovali útočníkov v kauze Skripaľ?“ Nech sa páči, pán podpredseda.
P. Hrušovský, predseda NR SR: (2004-04-29):
Čo chceš, Tomáš? Nech sa páči, pán poslanec Galbavý. Ako poverený overovateľ na voľbu predsedu Úradu na ochranu osobných údajov. Nech sa páči.
I. Mikloš, poslanec: (2007-10-23):
Z tohto pohľadu chcem povedať, že pozmeňujúci návrh pána poslanca Urbániho sa snaží toto riziko zmierniť. Toto riziko obmedzenia motivácie, obmedzenia konkurencie, ktoré dopadne určite negatívne na celý systém, čiže v tomto zmysle ho vnímam pozitívne, aj keď si myslím, že dnešný stav z tohto hľadiska je lepší ako to, čo predkladá pán poslanec, aj keď to je zase lepšie ako to, čo je predložené vo vládnom návrhu. Ale zároveň musím povedať, že nemôžem súhlasiť s tým, čo hovoril na začiatku pán poslanec, že veď predsa petícia bude, sme demokrati, síce sme nehlasovali, aby bola teraz, ale však ona bude. No, len to nemá logiku celkom, pretože teraz rozhodujeme o veciach, ktoré sú obsiahnuté v petícii. Ja odcitujem bod 4 petície, ktorý sa volá: „Zachovať právo, dosahovať primeranú odmenu vo forme zisku pre zdravotníckych pracovníkov, nemocnice a zdravotné poisťovne.“ Takže ak teraz rozhodneme o vládnom návrhu  zákona a potom budeme diskutovať o petícii, tak to je vyjadrenie jednoducho aj nedôvery, ale aj opovrhnutie názorom týchto občanov, pretože rozhodneme o niečom, o čom potom budeme diskutovať. Na čo je potom dobré o tom diskutovať.
Laššáková, Jana, podpredsedníčka NR SR (2013-02-12):
Pán poslanec Hlina.
Laššáková, Jana, podpredsedníčka NR SR (2012-09-27):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Konštatujem, že nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, ani spravodajca. Prerušujem rokovanie o tomto bode programu. Ďalším bodom programu je prvé čítanie o návrhu poslancov Jozefa Viskupiča a Magdalény Vášáryovej na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov. Návrh zákona má parlamentnú tlač 202, návrh na jeho pridelenie na prerokovanie výborom je v rozhodnutí č. 193. Dávam slovo poslancovi Jozefovi Viskupičovi, aby návrh zákona uviedol. Nech sa páči, pán poslanec.
Brocka, Július, poslanec NR SR (2015-09-30):
Pán predseda, dajte hlasovať o tom, že návrh zákona prerokujeme v druhom čítaní.
Galko, Ľubomír, poslanec NR SR (2018-10-24):
Ďakujem pekne. Pán kolega Číž, no za zločineckú skupinu alebo kriminálnu organizáciu vás neoznačujem len ja, ale státisíce ľudí, ktorí vám to prišli vykričať na slovenské námestia. Váš minister sa podieľal na teroristickom únose občana Vietnamu z krajiny našich spojencov a následne vaši ďalší nominanti jeho konanie rok kryli. Váš predseda žije v byte daňového podvodníka ako sused a priateľ osoby, ktorú ste 10 rokov nechali rozkrádať Slovensko a ktorú ste kryli, až pokiaľ to nevyvrcholilo tým, že ten človek je obvinený alebo podozrivý z vraždy novinára, a s ktorým sa kamarátili vaši ministri a vrcholoví politici, ktorí s ním kšeftovali. Dnes je už úplne jasné každému, že váš predseda sa odmieta vysťahovať z toho bytu, lebo ten byt je jeho. Možno vy ste posledný, ktorý, to mu nie je jasné. Vaši ministri kryli podvody s odpočtami DPH, sú na to svedecké výpovede. Dubové parkety a bohviečo čo všetko ešte, platina, tehly, fiktívne točili podvodníci za asistencie vašich ministrov, ktorý ich kryli. Sú na to odposluchy, v ktorých lietajú mená ako Kubánek, Počiatek, Kaliňák a ďalší, a nevyšetrené je to len preto, lebo vaši nominanti na vysokých miestach v polícii to kryli a zametali to pod koberec. Presne takto sa správa kriminálna organizácia, že kryje svojich ľudí! Pán kolega, ak sa cítite tým dotknutý, týmto označením, tak z kriminálnej organizácie SMER – sociálna demokracia vystúpte a nevyplakávajte tu. (Potlesk.)
Danko, Andrej, podpredseda NR SR (2024-02-06):
Pani poslankyňa Turčanová.
Vášáryová, Magdaléna, poslankyňa NR SR (2014-06-24):
Ďakujem pekne. Ďakujem kolegom. Zaujímavé, že sex sa najviac vyskytuje v jazyku poslancov KDH. To je už aj taká štatistika. A čo sa týka pána predsedu výboru, ja viem, že vy na mňa vždy osobne útočíte, ale dovoľte, že ja nebudem útočiť. Ja len vravím, že ja zastupujem voličov. Ja nezastupujem umelcov. Ja zastupujem svojich voličov, ktorí majú právo na kultúru. To je všetko a nie som odborová organizácia. Viete, pán Číž, hlavné posolstvo tohto je, aby sa rozvíjala slovenská kultúra. To je absolútne ten najväčší princíp, to je ten najväčší cieľ a ja ho sledujem už dlhodobejšie. Neviem, ako vy. Ja nie som proti tomu, aby pán minister zodpovedal za kvalitu diel, ktoré vzniknú za rozdelené peniaze. Nakoniec, španielsky minister kultúry zodpovedá absolútne svojou hlavou za to, ako funguje PRADO a PRADO má asi 7-násobne, ak nie 8-násobne viacej peňazí, ako má celý rozpočet ministerstva kultúry na celý rok. Čiže ja nie som proti tomu. Ja len chcem vedieť, kto je zodpovedný a to je tá rozmytá, tá tekutá zodpovednosť a ja o tom diskutujem s pánom ministrom už dlho. Vy sa toho nezúčastňujete. No, ale teraz ste ma počúvali, čo ma veľmi teší. Čiže ja som, myslím, že mala vystúpenie k prvému čítaniu. To znamená, hovorila som o tom, ako je tento návrh zaradený do našej vôbec legislatívy, čo sa týka kultúry, akým spôsobom... (Prerušenie vystúpenia časomerom.)
Sulanová, Magdaléna, poslankyňa NR SR (2020-09-22):
Pán poslanec, keď niekto nechápe, že štátny sviatok jedného suverénneho štátu nemôže byť štátnym sviatkom iného suverénneho štátu, tak ja už neviem, aké argumenty, snažila som sa to vysvetliť. A pre vás je typické, že vy keď nemáte argumenty, toto všetko, čo boli, to boli, to boli vaše dojmy, áno, ktoré ste si poplietli s pojmami, tak vy začnete osobne urážať. To som si všimla, odkedy som tu v parlamente ako nový poslanec, čo je veľmi úbohé, lebo my sa môžeme mýliť v názoroch, ale každý z nás, a to platí aj k pánovi Pročkovi, každý z nás je tu, je poslanec, ktorý má slobodný mandát, a mne nebude nikto určovať, čo mám hovoriť alebo nemám hovoriť, pán Pročko. Takže preto sa veľmi čudujem, že sa znižujete k takýmto, k takémuto chovaniu. Vy hovoríte, že Česi, že sme vybudovali spoločný štát? A to odstránenie tých podnikov, slovenských podnikov, ktoré, Slovensko bolo najpriemyselnejšou časťou Uhorska, že sa odstránili, všetko sa presunulo do Prahy. Niekoľko stotisíc Slovákov sa muselo vysťahovať do Ameriky, to bolo to budovanie? Áno? A Česi, hovorím ešte raz, Česi považovali Slovákov za Čechov, ktorí len hovoria slovenským nárečím, žiadnych Slovákov a tak ďalej. To je prekrúcanie. A keď to aj tvrdil Štefánik, aj ten sa mýlil, ku koncu života však si opravil svoj názor. Ja, Slováci, keď hovoríte, že sa Slováci prihlásili. Áno, Slováci sa prihlásili k štátnosti, ale za iných podmienok, ktoré neboli splnené, a tým pádom nemôžeme my... A ešte ďalšia vec. Vy ste hovorili, že, že si, totižto 28. október Slováci nema... (Prerušenie vystúpenia časomerom.)
P. Hrušovský, podpredseda NR SR: (2001-09-20):
(Hlasovanie.) Prítomných 133, za návrh 55, proti 57, zdržalo sa 20, nehlasoval 1. Návrh sme neschválili. Hlasujeme o 2. v poradí podanom pozmeňujúcom návrhu pani poslankyne Tóthovej.
Podmanický, Ján, poslanec NR SR (2014-06-24):
Vážený pán predseda, v rozprave vystúpili dvaja poslanci, pán poslanec Mihál, pán poslanec Hlina. Neboli podané žiadne procedurálne ani pozmeňujúce návrhy, takže môžeme pristúpiť k hlasovaniu o jedinom návrhu zo spoločnej správy s odporúčaním gestorského výboru schváliť.
Želiezka, Ľubomír, poslanec NR SR (2012-12-14):
Ďakujem pekne za slovo. Vážený kolega Viskupič, snažil som sa nejako vniknúť do vašich myšlienkových pochodov, ale, bohužiaľ, sa mi to nejakým spôsobom nedarí. Strata pamäti niektorých opozičných poslancov je taká veľká, že by si to zaslúžilo, prepáčte, aj nejaké to preliečenie zrejme. Vy nás tu obviňujete z krádeží a tak ďalej a tak ďalej, veď, preboha, vy ste všetko predali, čo sa len dalo, a teraz my sme kradli a rozprávate o nejakých krádežiach storočia. Je to farizejstvo, páni, najhrubšieho zrna! Páči sa mi, viete, páči sa mi, keď zlodej kričí, chyťte zlodeja. Ja mám, páni, pre vás taký návrh. Vy, ktorí ste bez hriechu, tak morálne čistí, vystúpte sem pred tie lavice, ja vám donesiem tie kamienky pomyslené, zohnite sa a hoďte nimi. Viete, ako to dopadne? Zostanete hrbatí jak storočné babky. No a, pán Viskupič, viete čo, o morálke môže rozprávať len človek morálne čistý! A vy, pán kolega, ste od morálky vzdialený na míle, míle, míle. Ďakujem pekne.
Dostál, Ondrej, poslanec NR SR (2018-02-09):
Pán poslanec Fedor, no škoda toho rokovacieho poriadku, práve to začínalo byť zaujímavé. Ale tak čo už sa dá robiť?
Tkáčová, Jarmila, poslankyňa NR SR (2011-02-09):
Pán predseda, prosím, dajte hlasovať o vládnom návrhu zákona ako o celku v znení schválených pripomienok s návrhom gestorského výboru schváliť.
Blaha Ľuboš, podpredseda NR SR (2023-11-16):
Prepáčte, ale musí byť procedurálny návrh podaný a o tom musí byť možné hlasovať, to povedzte a potom odôvodnite. Toto, čo hovoríte, nie je procedurálny návrh. Nech sa páči.
Kuciaňová, Magdaléna, poslankyňa NR SR (2018-09-18):
Pán predsedajúci, poprosím vás o opravu hlasovania pri tlači 1098. Vykázalo mi zariadenie, že som „nehlasovala“, ale hlasovala som „proti“. Ďakujem.
Kollár, Miroslav, poslanec NR SR (2020-07-07):
Poprosím vás hlasovať o tomto návrhu v čo najskoršom termíne, ak dnes o sedemnástej, ak nie, tak zajtra o jedenástej.
Bugár, Béla, podpredseda NR SR (2019-11-26):
Vypnite mikrofón pani poslankyni!
Hlinka, Jozef, poslanec NR SR (2020-05-19):
Vážený pán predsedajúci, vážený pán predseda Najvyššieho kontrolného úradu Slovenskej republiky, vážené panie poslankyne, vážení páni poslanci, dovoľte mi, prosím, ako určenému spravodajcovi výboru predniesť správu Výboru Národnej rady pre financie a rozpočet o výsledku prerokovania správy o výsledkoch kontrolnej činnosti Najvyššieho kontrolného úradu Slovenskej republiky za rok 2019 (tlač 27). Správu o výsledkoch kontrolnej činnosti rozhodnutím č. 28 z 1. apríla 2020 pridelil predseda Národnej rady Výboru Národnej rady pre financie a rozpočet na prerokovanie do začiatku rokovania schôdze Národnej rady o tomto návrhu. Ako gestorský výbor predseda Národnej rady určil Výbor Národnej rady pre financie a rozpočet. Uvedenú správu prerokoval Výbor Národnej rady pre financie a rozpočet a prijal k nej uznesenie č. 23 zo dňa 12. mája 2020. Uvedený výbor predloženú správu zároveň vzal na vedomie a odporučil Národnej rade správu o výsledku kontrolnej činnosti Najvyššieho kontrolného úradu vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 25 zo dňa 12. mája 2020. Určil ma za spravodajcu výboru. Výbor ma poveril predniesť správu výboru na schôdzi Národnej rady a navrhnúť Národnej rade postup pri hlasovaní podľa príslušných ustanovení zákona o rokovacom poriadku Národnej rady. Zároveň navrhol Národnej rade vysloviť súhlas, aby predseda Najvyššieho kontrolného úradu Slovenskej republiky pán Karol Mitrík správu uviedol a mohol vystúpiť v rozprave na schôdzi Národnej rady. Návrh na uznesenie Národnej rady je prílohou tejto správy. Ďakujem, pán predsedajúci, skončil som, otvorte, prosím, rozpravu, do ktorej sa hlásim ako prvý.
Viskupič, Jozef, poslanec NR SR (2013-10-18):
Ďakujem. Mňa zaujal jeden, jeden moment, keďže tejto agende sa na klube venujú ľudia príslušní k výboru, možnože len budem pokračovať v tej otázke, jedná sa o ten vstup do lesa. Ono, ono nie je prvýkrát, keď sa táto vec dostáva do tela nejakého zákona, keďže ja som predkladal, myslím, trikrát, aby sme opäť umožnili ľuďom, ktorí sa vozia na bicykli, a tým, ktorí sa vozia na koňoch, aby mohli vstupovať do lesa. Ak je to pravda, čo si rozprával vo svojom, tak potom niekto iba konzistentne pokračuje v tom, že chce ich, chce občanov, ľudí z tohto dostať. Ak to pravda nie je, dúfam, že pán minister osvetlí, čo je vlastne zámer, a možno aj v duchu toho, čo hovorí Ján Mičovský, že budeme predpokladať nejaké bona fide konanie, že s dobrým úmyslom niekto predkladá návrh zákona, ktorý má nastaviť pravidlá tam, kde chýbajú, alebo tam, kde nie sú dobre nastavené. Ale keď z toho vyplývajú tie riziká, ktoré si pomenoval, tak potom nekráčajú po správnej ceste a skôr pokračujú v tom, čo nastolili pri cyklistoch a ľuďoch, ktorí sa vozia na koňoch. Ďakujem.
Kovačócy, Marián, poslanec NR SR (2014-06-27):
Ďakujem za slovo. Vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady Slovenskej republiky pre obranu a bezpečnosť za spravodajcu k návrhu uvedeného zákona (tlač 1003). Predkladám informáciu predloženého návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona výbory prerokovali do 4. septembra 2014 a gestorský výbor do 8. septembra 2014. Pán predsedajúci, prosím, otvorte všeobecnú rozpravu.
Paška, Jaroslav, poslanec NR SR (2019-02-18):
Ďakujem za slovo, pán predsedajúci. Viete, Martin, no to naše školstvo nie je až také zlé, ako hovoríte. Možno to tak vnímate, ale pokiaľ ja viem, tak naši študenti sú úspešní na všelijakých súťažiach v zahraničí, či už je to informatika, alebo aj iné veci. No... (Reakcia z pléna.) Ale, ale áno, minulý týždeň boli na spoločnej olympiáde v Čechách a prvé miesta získali Slováci a boli v prvých..., teda ďaleko pred českými študentami, gymnazistami v informatike a matematike. Na súťaži v Moskve v medzinárodnej olympiáde hlavným miest z celého sveta sa umiestňujú pomerne dobre, mávajú aj bronzové, strieborné medaily. To znamená, že proste naozaj treba sa troška pozrieť, a ja vám porovnám našu školu alebo naše školy, naše gymnázia s bruselskými prestížnymi školami, európskymi školami, ktorí umiestňujú okolo 2, maximálne 3 absolventov na špičkové britské univerzity ako Cambridge a Oxford, zatiaľ čo Slováci dokážu umiestniť v priebehu roka rovnaký počet, pričom naše školy, naše školy majú ďaleko menší počet študentov. Takže z tohto pohľadu, z tohto pohľadu len treba vedieť, ako tí študenti naši sa uplatňujú, na akých školách, na akých univerzitách potom študujú, a netreba sa báť. Samozrejme, to základné školstvo je na tom horšie a treba ten systém premyslieť, povedal by som, odspodu až hore. A mám taký pocit, že tu, tu trocha strácame dych s tým, že naozaj pedagógov, ktorých pripravujeme a ktorých, ktorých aj možno sme zle platili, tak tých, tých lepších, kvalitnejších strácame a už možno tá práca pedagóga už neni ani tak o tom, ako že je to poslanie, ale skôr je o prežití za tie peniaze, ktoré tí pedagógovia dostávajú. Ale myslím, že tu robíme všetko, čo sa dá, v rámci našeho pôsobenia na školstve, že sa snažíme tie mzdy, platy pedagógom zvyšovať ďaleko intenzívnejšie ako ostat... (Prerušenie vystúpenia časomerom.)
E. Kukan, minister zahraničných vecí SR: (2005-02-08):
Predkladaný materiál je odpoveďou Slovenskej republiky na naše záväzky, konajúc tak v súlade s našou zahraničnou i bezpečnostnou politikou. Vláda Slovenskej republiky vám, vážené dámy a páni, predkladá návrh pomoci Slovenskej republiky pri výcviku irackých bezpečnostných síl. Navrhované sú viaceré formy pomoci Slovenska pri budovaní nových irackých bezpečnostných síl. Uvažuje sa predovšetkým so školeniami a výcvikom na území Slovenskej republiky (v školiacich zariadeniach Ozbrojených síl Slovenskej republiky) aj na území Iraku (v rámci novej Výcvikovej misie NATO), ako aj s vyzbrojením irackej armády. Osobitný význam z navrhovanej pomoci má návrh na rozšírenie mandátu súčasnej jednotky Ozbrojených síl Slovenskej republiky pôsobiacej v Iraku tak, aby sa najviac piati jej príslušníci mohli zapojiť do novovytváranej Výcvikovej misie NATO v Iraku. Dovoľte mi zdôrazniť, že priama účasť Slovenskej republiky v tejto misii je v našom bezprostrednom záujme, to preto, že pomoc pri tvorbe podmienok na postupné odovzdávanie zodpovednosti za bezpečnostnú situáciu v Iraku jeho vlastným bezpečnostným silám umožní budúce postupné sťahovanie koaličných, teda aj našich síl z krajiny. Som presvedčený, že vojenská angažovanosť medzinárodného spoločenstva v Iraku je naďalej nevyhnutná. Vyjadril sa tak aj iracký premiér Allávi po voľbách. Navrhované rozšírenie mandátu našej súčasnej  jednotky v Iraku, ktorý ste schválili, nenavyšuje počty príslušníkov Ozbrojených síl pôsobiacich v Iraku. Rozširuje však našu pomoc v Iraku na jeho ceste k stabilite a bezpečnosti. Cieľom návrhu vlády Slovenskej republiky je prispieť k medzinárodnému úsiliu konkrétnymi formami našej pomoci. Odporúčam preto vysloviť súhlas s rozšírením mandátu súčasnej jednotky pôsobiacej v zostave mnohonárodných síl v Iraku a so zaradením najviac piatich jej príslušníkov do Výcvikovej misie NATO v Iraku. Pán predsedajúci, ďakujem za pozornosť, skončil som.
Kollár, Boris, predseda NR SR (2022-03-22):
Je termínovaný. Áno, áno.
P. Paška, predseda NR SR: (2007-06-19):
Poďte sa dohodnúť, máme komisiu, kde vieme hľadať východiská tak, aby ste boli spokojní aj vy, ak to môžem tak použiť, aj občania.
Figeľ, Ján, podpredseda NR SR (2013-03-25):
Ďakujem pekne. Nech sa páči, zaujmite miesto pre spravodajcov. Otváram všeobecnú rozpravu. Do rozpravy som nedostal žiadnu písomnú prihlášku, takže sa pýtam teraz, či sa chce niekto prihlásiť ústne. Jeden pán poslanec. Končím možnosť hlásiť sa ďalej. Nech sa páči, pán Igor Matovič.
Grendel, Gábor, podpredseda NR SR (2022-02-11):
Dávam teraz slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Augustínovi Hambálkovi.
Šeliga, Juraj, poslanec NR SR (2022-06-21):
Ďakujem pekne, pán podpredseda. Vážená pani ministerka, dámy a páni, Národná rada pridelila tento návrh zákona na prerokovanie ústavnoprávnemu výboru a výboru pre verejnú správu a regionálny rozvoj. Gestorský výbor bol ústavnoprávny výbor, lehoty boli určené tak ako štandardne je zvykom a vyžaduje zákon. Poslanci Národnej rady, ktorí nie sú členmi výboru, ktorým bol návrh zákona pridelený, neoznámili žiadne pripomienky ani žiadne stanovisko. Návrh prerokovali obidva výbory, odporúčajú ho Národnej rade schváliť. Časť IV spoločnej správy obsahuje tri pozmeňujúce návrhy. Gestorský výbor odporúča o nich hlasovať spoločne. Gestorský výbor zároveň rovnako odporúča Národnej rade, aby tento návrh zákona schválila ako celok. Spoločná správa výborov o prerokovaní návrhu zákona pod tlačou 971a bola schválená ústavnoprávnym výborom ako gestorským výborom a tento výbor zároveň ustanovil mňa ako spoločného spravodajcu a poveril ma, aby som vás informoval a následne predkladal v zmysle príslušných ustanovení návrhy na hlasovanie. Pán predsedajúci, prosím, otvorte rozpravu. Ďakujem pekne.
P. Paška, predseda NR SR: (2008-07-04):
(Hlasovanie.) 108 prítomných, 30 za, 72 proti, 5 sa zdržali, 1 nehlasoval. Vašu námietku sme zamietli. Budeme pokračovať hlasovaním o návrhu uznesenia k Výročnej správe o činnosti Ústavu pamäti národa za rok 2007 . Je to tlač 604. Pán poslanec, budete uvádzať hlasovanie. Pán poslanec, poprosím vás, aby ste uviedli hlasovanie.
Zmajkovičová, Renáta, podpredsedníčka NR SR (2014-10-14):
Faktické poznámky, dve, uzatváram možnosť prihlásiť sa. Pán poslanec Simon.
Blaha, Ľuboš, podpredseda NR SR (2024-02-13):
Ako ďalší do rozpravy sa prihlásil pán poslanec Alojz Hlina. Nech sa páči.
Horváth, Zoltán, poslanec NR SR (2011-09-14):
Teraz pristúpime k hlasovaniu o návrhoch podaných poslancami v rozprave. Boli podané tri návrhy, najprv budeme hlasovať o pozmeňujúcom a doplňujúcom návrhu pána poslanca Brocku.
Bugár, Béla, podpredseda NR SR (2018-06-21):
Pán poslanec Madej.
Grendel, Gábor, podpredseda NR SR (2021-04-30):
Ďakujem, pán spravodajca. Prosím, zaujmite miesto pre spravodajcov. Skôr ako prečítam zoznam prihlásených, teda otváram rozpravu, do ktorej sa ako prvý v zmysle rokovacieho poriadku prihlásil pán predseda Národnej rady Boris Kollár.
Viskupič, Jozef, poslanec NR SR (2016-04-22):
Pán predseda, ja sa pripojím k tým, ktorí hovoria, že určitá atmosféra sa tu naozaj zmenila. A ja veľmi rád čítam a veľmi rád mám kontext. A vo vašich prejavoch sa náznaky toho kontextu a nerobenia tých metód, ktoré tu často zaznievajú, a to je vytrhávanie z kontextu alebo kontextuálna akrobacia, zatiaľ nedejú. Druhá vec ale, čo ma veľmi zaráža, už to opakovane vo vašich prejavoch zaznieva, je vec, že sa staviate ako keby do polohy, že to máte ťažké. Áno, máte to ťažké a to mať ťažké budete. Ale vy ste sa do toho dobrovoľne prihlásili, kandidovali ste, dohodli ste dohodu, na základe ktorej ste sa stali predsedom Národnej rady. A ťažké to budete mať preto, že táto krajina to má ťažké a ľudia žijúci v nej to majú ťažké. Nemôže vás ohroziť predsa pravda, nemôže vás ohroziť a nemôže vám to uľahčiť to, že niekto má ambíciu tú pravdu vravieť. O tom, akým spôsobom a prečo vám ju vraví, rozhodli voliči. A záverom by som vám chcel povedať, skúste si v tom kontexte zachovať jednu vec. Ja absolútne súhlasím, a bol som tak vychovaný, že ten, kto robí, robí chyby. Absolútnym mementom ale je kontext, že ten, kto urobí chybu, za chybu platí. Obe tieto dve veci hovoria o ľudovej múdrosti, o tom, čo ľudia na Slovensku žijú. A je len účelom aj tejto debaty hovoriť o tom, že ten, kto robí a spraví chybu, má za ňu zaplatiť. Toto je ten kontext, na ktorý vás vyzývam. A skúste aj vy z vašej pozície darovať tejto krajine to, že... (Prerušenie vystúpenia časomerom.)
Paška, Pavol, predseda NR SR (2014-05-13):
Pán predseda výboru Huba.
Šeliga, Juraj, podpredseda NR SR (2020-09-23):
Pán poslanec Taraba, ešte zostaňte, ešte sme neskončili rozpravu.
Paška, Pavol, predseda NR SR (2012-10-16):
Hlasujeme. (Hlasovanie.) 139 prítomných, 99 bolo za, 40 sa zdržali. Odsúhlasili sme, aby sme tento vládny návrh prerokovali v skrátenom legislatívnom konaní. Len vás chcem upozorniť, že tak, ako sme schválili pri prerokovaní programu schôdze, hneď po hlasovaní budeme pokračovať prvým čítaním o tomto vládnom návrhu. Pán poslanec Ježík bude uvádzať hlasovanie v prvom čítaní o vládnom návrhu zákona č. 363, je to rozsah a podmienky úhrady liekov (tlač 224). (Hlasovanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov , tlač 224.)
Vons, Peter, poslanec NR SR (2022-12-02):
Ďakujem. Vážený pán predseda, dajte teraz, prosím, hlasovať o tom, že Národná rada Slovenskej republiky berie na vedomie správu osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2022, tlač 1195.
Zimenová, Zuzana, poslankyňa NR SR (2018-05-22):
Ďakujem za slovo. Ďakujem, pán poslanec. Zhrnul si to tak presne, ako aj ja mám rovnaký dojem z tejto správy. Chcem pri tej príležitosti ešte spomenúť jednu vec, ty si sa dotkol vo svojom úvode toho, že pani verejná ochrankyňa práv chráni najmä práva tých slabších, tých, ktorí nemajú ten hlas v spoločnosti dostatočne silný, alebo sa nevedia sami chrániť. Patrí to teda naozaj, do týchto skupín patria aj deti, najmä deti a mňa veľmi teší, že pani, pani ombudsmanka si vzala za svoju úlohu pokračovať a prešetriť tie fakty a situácie, ktoré popísala pani ombudsmanka Dubovcová vo svojich mimoriadnych správach, týkajúcich sa diskriminácie rómskych žiakov v našich školách a že neostala iba pri tom, že to preverila, ale urobila si zoznam. Ak sme sa teda rozprávali na výbore, pani verejná ochrankyňa práv, som sa vás na to pýtala a vy ste mi povedali, že ste urobili zoznam opatrení, ktoré by mohli túto situáciu zlepšiť. A pri nástupe pani novej ministerky na ministerstvo školstva ste sa s ňou stretli a ste vyslovene ponúkali aj spoluprácu, aj možnosti riešení v tejto oblasti. Takže ja veľmi kvitujem, že nielen konštatujete ten stav, ale naozaj robíte všetko preto, aby sa to napravilo a nielen v tejto oblasti. Takže aj ja vám veľmi pekne ďakujem.
Laššáková, Jana, podpredsedníčka NR SR (2014-11-10):
S reakciou pán predseda Národnej rady Paška, nech sa páči.
P. Hrušovský, podpredseda NR SR: (2001-11-07):
E. Dolník, poslankyňa: Ďalší návrh, štvrtý, o ktorom môžeme hlasovať.
Blanár, Juraj, podpredseda NR SR (2022-09-30):
Pokiaľ viem, pán poslanec Šíbl je ešte stále súčasťou koalície. Ste ho oslovili, že je predstaviteľ opozície, ale to ste mysleli určite takto (reakcie z pléna), lebo neviem o tom, že by pán poslanec Šíbl vystúpil z koalície, tak len na upresnenie aj pre tých, čo nás sledujú. Vyhlasujem všeobecnú rozpravu za uzavretú. Pán navrhovateľ, máte záujem o záverečné slovo? Pán poslanec Taraba? Nech sa páči, máte slovo.
Grendel, Gábor, podpredseda NR SR (2021-06-30):
Pán poslanec Suja.
Dostál, Ondrej, poslanec NR SR (2019-05-10):
V rozprave k vrátenému zákonu vystúpil jeden poslanec a jeden člen vlády. Správa ústavnoprávneho výboru neobsahuje žiadne pripomienky prezidenta, sme preto v treťom čítaní. Pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2013-02-14):
Pán poslanec Martvoň.